Jelaskan Anggota kumpulan dari Lefthanded dalam bahasa melayu

Dato Nash @ Nashrudin Elias - vokal (1985 - 1990, 1998 - sekarang)

Man Kidal @ Abdul Rahman Mahmood (anggota asal kumpulan Search) - gitar

Samad @ Abdul Samad Mian - gitar (meninggal dunia pada 23 Oktober 2008)

Yan @ Amran Marsiman (anggota asal kumpulan Search dan pernah menyertai kumpulan XPDC) - bass

Man Dayak @ Abdul Rahman Othman - dram (meninggal dunia pada 15 Mac 2016)

Isa (dari kumpulan Lizard) - keyboard

Firdaus @ 'The Little Bird' M Nasir & The Gong

Ramli Sarip (album 'Fanatisme') - vokal

Arab @ Syed Azlan Syed Abu Bakar (album 'Nafas') - vokal (meninggal dunia pada 12 November 2016)

Tom (dari kumpulan Revolvers) - dram

Ritz @ Rizal Abdul Halim (dari kumpulan Metalasia) - gitar

Fly Halizor @ Halizor Hussein (dari kumpulan Projek Pistol) - bass

Hafiz (anak Man Dayak) - dram

Selepas album Evolusi (1989), Dato Nash penyanyi utamanya meninggalkan Lefthanded dan digantikan buat sementara oleh penerbit album mereka sendiri iaitu Dato Ramli Sarip.  Dato Ramli sanggup mengambil tempat Dato Nash kerana tidak mahu Lefthanded berkubur begitu saja. Dato Ramli sempat merakamkan satu album berjudul Fanatisme  (1991)bersama Lefthanded. Atas sebab-sebab komitmen peribadi Man Dayak, tugas dram pula dirakamkan oleh Tom Anuar untuk album Fanastisme. Selepas itu Yan pula meninggalkan mereka untuk menyertai semula kumpulan Search yang pernah dianggotainya dulu.

Pada tahun 1994, Yan kembali bersama Lefthanded. Penyanyi Arab dan pemain dram Tom Anuar juga menyertai Lefthanded apabila Lefthanded menjadi band jempuran untuk konsert Mr. Big di Stadium Merdeka, Kuala Lumpur pada tahun 1994. Konsert tersebut dirakamkan secara 'Live' dan dimuatkan di dalam album Nafas pada tahun 1996. Album tersebut juga mengandungi dua lagu baru yg dikaryakan oleh penyanyi Arab. Disebabkan jadual dan komitmen yg ketat, Man Kidal tidak dapat melibatkan diri dalam rakaman dua lagu baru tersebut.

Pada tahun 1997, Lefthanded memenangi Anugerah Album Rock terbaik untuk album Nafas di dalam Anugerah Industri Muzik Malaysia (AIM) 1997. Pada tahun yang sama,Man Kidal meninggalkan Lefthanded dan menubuhkan "Lefthanded '97", yang turut disertai oleh Dato Nash, Sham Kamikaze, Eddie dan Lola XPDC.

Nash bersama Man Dayak kemudian kembali semula pada tahun 1998 dan menghasilkan album Syurga & Neraka(1999) bersama Samad, yang juga memainkan peranan sebagai penerbit selain menjadi gitarist tunggal untuk album tersebut. Album ini juga dicalonkan antara finalis untuk Album Rock Terbaik di dalam Anugerah Industri Muzik Malaysia (AIM) 2000.

Pada tahun 2003, Man Kidal kembali semula dan album kompilasi Lefthanded - Reunion diterbitkan. Mereka juga membuat konsert 'Re-union' di Planet Hollywood dan juga rancangan konsert TV saluran Astro Siri Dari Studio Satu. Konsert Lefthanded di Planet Hollywood diadakan untuk kali kedua pada tahun 2006 tetapi kali ini tanpa kehadiran Samad.Konsert tersebut dirakam dan dijual semula dalam bentuk album berjudul Lefthanded - Live At Planet Hollywood 2006.